
	COMISIA PENTRU MUNCĂ ŞI PROTECŢIE SOCIALĂ



	Bucureşti,
	8 februarie 2011

	Nr.
	27/ 598


RAPORT

asupra propunerii legislative pentru modificarea  art.162 din Ordonanţa de urgenţă a Guvernului nr.5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice
În conformitate cu prevederile art.95 din Regulamentul Camerei Deputaţilor, cu modificările şi completările ulterioare, Comisia pentru muncă şi protecţie socială a fost sesizată, prin adresa nr. Plx 472 din 14 septembrie 2010, cu dezbaterea pe fond, în procedură obişnuită, a propunerii legislative pentru modificarea articolului 1612 din Ordonanţa de urgenţă a Guvernului nr.5 din 20 februarie 2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.253/17.03.2010))
· avizul negativ al Comisiei pentru buget, finanţe şi bănci (nr.22/429/13.10.2010)
· avizul negativ al Comisiei juridice, de disciplină şi imunităţi (nr.31/777/28.09.2010)
· avizul negativ al Comisiei pentru administraţie publică, amenajarea teritoriului şi echilibru ecologic ( 26/1568/28.09.2010)

· punctul negativ de vedere al Guvernului (nr.1240/10.05.2010)
Proiectul de lege  are ca obiect de reglementare modificarea alineatului (8) al articolului 1612 din Ordonanţa de urgenţă a Guvernului nr.5/2003,  privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice, aprobată prin Legea nr.245/2003, cu modificările şi completările ulterioare,astfel încât plata ajutorului de încălzire să se efectueze o singură dată, până la 31 octombrie a fiecărui an, pentru toată perioada sezonului rece.
Prin conţinutul său normativ, proiectul de lege face parte din categoria legilor ordinare.
La dezbaterile care au avut loc în şedinţa comisiei din 26 ianuarie 2011 a participat, în conformitate cu prevederile art.55 din Regulamentul Camerei Deputaţilor, cu modificările şi completările ulterioare, din partea Ministerului Muncii, Familiei şi Protecţiei Sociale, domnul Nicolae Ivăşchescu, Secretar de Stat.
La lucrările comisiei au fost prezenţi 29 deputaţi, din totalul de 30 membri ai comisiei.

Raportul comisiei a fost adoptat cu unanimitate de voturi.
Propunerea legislativă a fost respinsă de Senat în şedinţa din 6 septembrie 2010.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 alin. (9) din Regulamentul Camerei Deputaţilor, cu modificările şi completările ulterioare.
În urma finalizării dezbaterilor, Comisia propune adoptarea propunerii legislative cu amendamente, după cum urmează: 
Amendamente admise:
	Nr. crt.
	Text în vigoare 
OUG nr. 5/2003
	Text propunere legislativă
	Amendamente Comisie
	Motivare

	1.
	
	Titlul legii
Lege pentru modificarea articolului 1612 din Ordonanţa de Urgenţă a Guvernului nr.5 din 20 februarie 2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice.
	Titlul legii
Lege pentru modificarea art.1612 alin.(8) din Ordonanţa de urgenţă a Guvernului nr. 5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice


	Pentru respectarea normelor de tehnică legislativă.

	2.
	Art.1612alin.(8)

„(8) Plata ajutorului pentru încălzirea locuinţei prevăzut la art.8 alin.(1), se efectuează de către primar, lunar,pentru fiecare lună a sezonului rece.”
	Articol unic-Articolul 1612 din Ordonanţa de Urgenţă a Guvernului nr.5 din 20 februarie 2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice, publicată în Monitorul Oficial al României,nr.119 din 25 februarie 2003, Partea I, cu modificările şi completările ulterioare, se modifică după cum urmează:

La articolul 1612,alineatul (8) se modifică şi va avea următorul cuprins:
„(8) Plata ajutorului pentru încălzirea locuinţei, prevăzut la art.8 alin. (1) se efectuează de către primar, o singură dată, până la data de 31 octombrie a fiecărui an, pentru toată perioada sezonului rece”.
Autor: dl.deputat Victor Paul Dobre

	Articol unic. - La articolul 1612 din Ordonanţa de urgenţă a Guvernului nr.5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice, publicată în Monitorul Oficial al României, Partea I, nr. 119 din 25 februarie 2003, aprobată prin Legea nr.245/2003, cu modificările şi completările ulterioare, alineatul (8) se modifică după cum urmează:

Se elimină
“(8)  Plata ajutorului pentru încălzirea locuinţei prevăzut la art.8 alin.(1) se efectuează de către primar, în două tranşe, până la 31 octombrie pentru anul în curs şi până la sfârşitul lunii februarie pentru anul următor pentru perioada sezonului rece. Beneficiarul ajutorului pentru încălzirea locuinţei trebuie să prezinte documente justificative ale achiziţiei de lemne, cărbuni sau de combustibili petrolieri, după caz, în termen de 30 de zile de la primirea sumei. Neprezentarea documentelor justificative atrage după sine obligaţia beneficiarului de a returna sumele primite”.
Autori: membrii Comisiei pentru muncă şi protecţie socială.

	Pentru respectarea normelor de tehnică legislativă, fiind necesară includerea tuturor elementelor de identificare ale unui act normativ.
Pentru a se elimina blocajele şi întârzierile în efectuarea plăţilor, dând posibilitatea beneficiarilor sî-şi asigure din timp stocurile necesare de lemne, cărbuni, combustibili pentru sezonul rece.
Este necesară reglementatrea acordării ajutorului pentru încălzire în două tranşe întrucât sumele alocate sunt prevăzute în ani bugetari diferiţi.


PREŞEDINTE,







SECRETAR,

Victor Paul Dobre






Kerekes Karoly

Întocmit,

Expert parlamentar Monica Rallu CURTA

